આજના બદલાયેલા સમયમાં ભાઇ-બહેન વચ્ચે હેલ્ધી રિલેશનશિપનાં ઉદાહરણો પણ અનોખાં હોય છે. એક બહેને કહ્યું કે તેની લાઇફમાં એક છોકરો હતો. જોકે તેની સાથે બહુ જામ્યું નહીં. બ્રેકઅપ થયું. બહેનના ડાઉન મૂડ જોઇને ભાઇએ વાત પૂછી. બહેને સાચી વાત કરી દીધી. એ પછી બહેનને બ્રેકઅપની વેદનામાંથી બહાર લઇ આવવા માટે ભાઇએ તમામ પ્રયાસો કર્યા. આજનાં મા-બાપ હજુ પણ દીકરા કે દીકરીને સમજવામાં થાપ ખાઇ જાય છે પણ ભાઇ-બહેન એકબીજાને સારી રીતે સમજી શકે છે.